সবুজ সাগর কাছিম
সবুজ সাগর কাছিম (ইংরেজি: green sea turtle বা green turtle বা black (sea) turtle, বা Pacific green turtle) (দ্বিপদ নাম: Chelonia mydas), হচ্ছে কিলোনিডি পরিবারের একটি বড় সাগর কাছিম। এটি Chelonia গণের একমাত্র প্রজাতি। এই প্রজাতির কাছিম গ্রীষ্মপ্রধান ও নাতিশীতোষ্ণ অঞ্চলের উপকূলীয় এলাকা ও দ্বীপপুঞ্জের চারদিকে বিস্তৃত। এদের বিস্তার প্রশান্ত মহাসাগর, আটলান্টিক মহাসাগর এবং ভারত মহাসাগরের উষ্ণপ্রধান এলাকা উল্লেখযোগ্য। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।